CELEX: 62014TN0337
Language: et
Date: 2014-05-08 00:00:00
Title: Kohtuasi T-337/14: 8. mail 2014 esitatud hagi – Rezon OOD versus Siseturu Ühtlustamise Amet – mobile.international GmbH (mobile.de proMotor)

28.7.2014   
            
            
               ET
            
            
               Euroopa Liidu Teataja
            
            
               C 245/24
            
         8. mail 2014 esitatud hagi – Rezon OOD versus Siseturu Ühtlustamise Amet – mobile.international GmbH (mobile.de proMotor)
   (Kohtuasi T-337/14)
   2014/C 245/32
   Hagiavalduse keel: bulgaaria
   
      Pooled
   
   
      Hageja: Rezon OOD (Sofia, Bulgaaria) (esindajad: advokaadid P. Kanchev ja T. Ignatova)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: mobile.international GmbH (Dreilinden, Saksamaa)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 19. veebruari 2014. aasta otsus asjas R 950/2013-1;
            
         
               —
            
            
               rahuldada nõuded, mis ta esitas ühtlustamisameti osakondades ja apellatsioonikodades;
            
         
               —
            
            
               rahuldada täielikult tema taotlus tunnistada kehtetuks ühenduse kaubamärk mobile.international GmbH;
            
         
               —
            
            
               mõista kohtukulud välja kostjalt;
            
         
               —
            
            
               lubada määrata eksperdid, kes esitaksid kirjaliku arvamuse hagis mainitud tõendamisküsimuste kohta.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk „mobile.de proMotor” klassidesse 35, 38, 41 ja 42 kuuluvate teenuste jaoks – ühenduse kaubamärk nr 4896643
   
      Ühenduse kaubamärgi omanik: teine menetluspool apellatsioonikojas
   
      Ühenduse kaubamärgi kehtetuks tunnistamist taotlev pool: hageja
   
      Kehtetuks tunnistamise taotluse põhjendus: suhteline kehtetuks tunnistamise põhjus tulenevalt määruse nr 207/2009 artikli 53 lõikest 1 koostoimes artikli 8 lõike 1 punktidega b ja c
   
      Tühistamisosakonna otsus: lükata taotlus tagasi
   
      Apellatsioonikoja otsus: jätta kaebus rahuldamata
   
      Väited: rikutud on määruse nr 207/2009 artikli 78 lõike 1 punkti e koostoimes sama määruse artikliga 76 ja määruse nr 2868/95 eeskirja 22 lõikega 3; rikutud on määruse nr 207/2009 artikli 53 lõike 1 punkti a; liidu laienemisega seotud vastuolu pärast laienemist registreeritud ühenduse kaubamärgi ja enne laienemist registreeritud siseriikliku kaubamärgi vahel